Държавен вестник, бр. 105, 2020 г., стр. 55

БРОЙ  105	
Д Ъ Р Ж А В Е Н  В Е С Т Н И К 	
СТР.  55  
1. В ал. 4 числото „20“ се заменя с „25“.
2. В ал. 5 след думите „и ал. 8 – 11“ се 
поставя запетая и се добавя „т. 1“.
3. Създават се ал. 6 и 7:
„(6) Отчетите по чл. 9, ал. 11, т. 2 се пред-
ставят на БНБ в срок до 55 календарни дни 
след края на отчетното тримесечие.
(7) Отчетите по чл. 9, ал. 12 се представят 
на БНБ в срок до края на седмия работен ден 
на месеца, следващ края на отчетния месец. 
Корекции за текущия месец се представят до 
10-о число на месеца, следващ отчетния месец.“
§ 6. В чл. 16 се създава ал. 3: 
„(3) Предоставянето на достъп до системата 
за подаване на декларациите и отчетите по 
тази наредба по електронен път се извършва 
в срок до 5 работни дни от постъпването на 
всички изискуеми документи в БНБ.“
§ 7. Създава се глава пета „Контрол върху 
информацията“ с чл. 17 и 18: 
„Глава пета
КОНТРОЛ ВЪРХУ ИНФОРМАЦИЯТА
Чл. 17. (1) Българската народна банка 
извършва контрол върху предоставената ин-
формация, както следва:
1. формален контрол – автоматизиран 
контрол за задължително попълване на из-
искваните в статистическите форми полета, 
спазване на форматите и съответствие с но-
менклатурите за класификация по инструмен-
ти, институционални сектори, държава или 
международна организация, икономическа 
дейност на контрагента, валута и матуритет;
2. логически контрол – контрол за икономи-
ческия смисъл на предоставената статистиче-
ска информация, който представлява експертна 
оценка и анализ на изпратените форми.
(2) Подуправителят, ръководещ управле-
ние „Банково“, или оправомощено от него 
лице може да изисква от лицата, податели на 
статистическа информация, отстраняване на 
несъответствия, свързани с предоставените 
по тази наредба статистически форми и де-
кларации, както и да изисква друга обясни-
телна информация (включително данни) или 
документи от значение за статистическата 
отчетност по тази наредба.
Чл. 18. Местните юридически лица и едно-
лични търговци създават необходимата вътреш-
на организация с цел осигуряване предоставя-
нето на навременна, пълна, точна и достоверна 
информация, отговаряща на изискванията на 
БНБ, за подготовка и предоставяне на отчетите 
за нуждите на статистиката на платежния ба-
ланс, международната инвестиционна позиция 
и статистиката на ценните книжа.“
Заключителна разпоредба
§ 8. Тази наредба се издава на основание 
чл. 7, ал. 11, чл. 8, ал. 4 и чл. 10, ал. 4 от 
Валутния закон и чл. 42 от Закона за Бъл-
гарската народна банка, приета е с Решение 
№ 419 от 1.12.2020 г. на Управителния съвет 
на Българската народна банка и влиза в сила 
от 1 януари 2021 г.
Управител:  
Димитър Радев
9325
НАЦИОНАЛЕН СЪВЕТ 
ПО ЦЕНИ И РЕИМБУРСИРАНЕ 
НА ЛЕКАРСТВЕНИТЕ ПРОДУКТИ
Наредба за допълнение на Наредба № 3 от 
2020 г. за приемане на фармако-терапевтич-
но ръководство за лечение на инфекциозни 
заболявания (ДВ, бр. 30 от 2020 г.)
§ 1. В приложението към член единствен, 
раздел V. „Инфекции на централна нервна 
система“, т. 2. „Етиология“, подточка 2.3. 
„Етиология на инфекциите на ЦНС при па-
циенти с имунен дефицит“ се правят следните 
допълнения:
1. В т. 2.3.1 след изречение последно се 
добавя следният текст: „Лечението се провеж-
да с венозен Clyndamicin или венозен TMP/
Sulphametoxazole в комбинация с фолиева 
киселина и Daraprim.“
2. В т. 2.3.4 след изречение последно се 
добавя следният текст: „Изисква се минимум 
два антимикотика – Fluconazole 400 mg дневно 
+ Amphotericin B (Ambysome – липозомална 
форма) 1 – 3 mg/kg/дн.“
3. Добавя се нова т. 2.3.5 със следното 
съдържание:
„2.3.5. Мукормикоза – гъбична инфекция, 
която може да протече като тежка дисеми-
нирана инфекция при пациенти с напреднал 
имунен дефицит. Причинява се от гъбички 
от род Mucorales. Инфекцията протича като 
дисеминирана инфекция, като най-често са 
ангажирани синусите, мозъкът или белите 
дробове. Може да бъдат ангажирани и сто-
машно-чревният тракт, кожата и други органи. 
При невроинфекция симптомите могат да 
включват едностранно главоболие зад очите, 
болки в лицето, треска, назална конгестия, 
която прогресира до черна екскреция и остър 
синузит заедно с оток на очите. Инфекцията 
протича тежко и при неефективно лечение е 
с лоша прогноза. Лечението се провежда с 
липозомален Amphotericin B (Ambysome) или 
Isavuconazole (Cresemba) – в доза 3 х 372 mg 
в 6 дози – натоварваща доза, и след това 
372 mg веднъж дневно като поддържаща доза.“
Заключителна разпоредба
§ 2. Наредбата е приета с Решение  на На-
ционалния съвет по цени и реимбурсиране на 
лекарствените продукти съгласно Протокол 
№ 412 от 19.11.2020 г.
Председател:  
Николай Данчев
9344